Keszeg Község Önkormányzat Képviselő-testületének    /2018.( . .) önkormányzati rendelet- tervezete
a 13/2011. (XI.12.) önkormányzati rendelettel módosított, Keszeg Község Helyi Építési Szabályzatáról szóló I./2006. (I. 9.) önkormányzati rendelet módosításáról


Keszeg Község Önkormányzatának Képviselő-testülete Magyarország Alaptörvénye 32. cikk (2) bekezdésében foglalt jogalkotói hatáskörében eljárva az épített környezet alakításáról és védelméről szóló 1997. évi LXXVIII. törvény 6/A. § (3) bekezdésében és 62. § (6) bekezdés 6. pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a következőket rendeli el:
1. §
Keszeg Községi Önkormányzat Képviselő-testületének a 13/2011. (XI. 12.) rendelettel módosított, Keszeg község helyi építési szabályzatáról szóló I/2006. (I. 9.) önkormányzati rendelete (a továbbiakban: R.) az alábbiak szerint módosul:”
(1)Hatályát veszti az R. 5.§. (1) bekezdése,
(2) Hatályát veszti az R. 5.§. (2) bekezdésének következő szövegrésze: „Az épületek tetőidoma – az egyéb ipari gazdasági területek kivételével – a kialakult építészeti karakternek megfelelően 38-45-os hajlásszögű magastető lehet az adott utcára jellemző tetőidomhoz, tetőgerinc-irányhoz alkalmazkodva.”
(3) Hatályát veszti az R. 5.§. (6) bekezdésének d) pontja
(4) Hatályát veszti az R. 5.§. (10) bekezdésének utolsó mondata:” Külterületen, ha vagyonvédelem indokolja, élősövénnyel takart drótfonatkerítés létesíthető.”
(5) Hatályát veszti az R. 5.§. (11) bekezdésének következő szövegrésze: „max. 40 cm szilárd lábazattal, felül áttört, lehetőleg természetes anyagokból kivitelezhető módon engedélyezhető, melyhez élősövény, felfutó növényzet csatlakozhat. A nem engedélyhez kötött kerítések növényzet telepítésével (sövény) helyettesíthetők, vagy egyéb (drótfonat, léckerítés, stb.) anyagúak, de minden esetben növényzettel takartak lehetnek, max. 150 cm-es magasságig terjedhetnek.”
2.§.
Hatályát veszti az R. 6. §-a.

3. §.
Hatályát veszti az R. 20.§. (5) bekezdésének következő szövegrésze: ”A közművezetékek telepítésénél (átépítéskor és új vezeték létesítésekor) a gazdaságos területhasználatra figyelmet kell fordítani.” és a (6) bekezdés.
4. §.
Hatályát veszti az R. 24. §. (3) bekezdése.
5.§.
Hatályát veszti az R. 25. § (1) bekezdésének következő szövegrésze: „A tervezett gáznyomás-szabályozók az épületek utcai homlokzatára nem helyezhetők el. A berendezések a telkek előkertjében, udvarán, vagy az épület alárendeltebb homlokzatára szerelhetők fel.”
6. §.
Hatályát veszti az R. 26. §. (1) bekezdése.
7.§.
Hatályát veszti az R. 33.§. (3) bekezdésének következő szövegrészei: „csak tájbaillő, a helyi építési hagyományoknak megfelelő jellegű, magastetős (dominánsan nyeregtetős), minimum 30, maximum 45 tetőhajlásszögű” és „Épületcsoportnál azonos dőlésszögű, héjalású tetőkialakítást kell alkalmazni.”
8.§.
Hatályát veszti az R. 38. §.-a.
9.§.
Hatályát veszti az R. 41.§.-a.
10.§
Hatályát veszti az R. 42. §.-a.
11.§.
Hatályát veszti az R. 43. §. (5)-(7) bekezdése.
12.§: 
Hatályát veszti a függelék 2.-5. pontja.
Záró rendelkezések
13.§.
(1)E rendelet a kihirdetést követő 15. napon lép hatályba.
(2)E rendelet a hatályba lépését követő napon hatályát veszti. 



	……………………						……………………
[bookmark: _GoBack]   Csiri Csaba							Polczer Krisztina Erika
  polgármester							          jegyző

